
Bankkártya, mint szolgáltatás a magyar piacon

Kulcsszavak: bankkártya; MasterCard; tranzakciós illeték; MobilTárca
Napjainkra többek között a MasterCard kutatásinak és fejlesztéseinek, köszönhetően a plasztik lap segítségével egyre kényelmesebben, gyorsabban és biztonságosabban fizethetünk a bankkártya elfogadó helyeken és az interneten is. Technikai fejletségünknek köszönhetően a bankkártya szerves része lett életünknek, hiszen túlnyomó többségben számlánkra kapjuk fizetésünk, és a bankkártya a legegyszerűbb módja, hogy hozzáférjünk jövedelmünkhöz. Megkönnyíti pénzkezelésünket és biztonságot nyújt megtakarításainknak. Tehát ez egy olyan használati eszköz, ami szerves része lett a hétköznapjainknak. Pont ezért, fontosnak tartom, hogy megismerjük illetve tisztában legyünk a bankkártyák előnyeivel és hátrányaival.
Kutatásom alatt interjúkat készítettem több Magyarországon jelenlévő bankkal, illetve kérdőívet töltettem ki, amikből a hipotézis vizsgálatok alatt fontos megállapítások vontam le. SWOT analízissel helyzetelemzést készítettem.
Az új generációs fizetési eszközök ismeretségét is próbáltam felmérni, valamint a tranzakciós illeték hatásmechanizmusát a fogyasztók szemszögéből. A Magyar Nemzeti Bank adataiból, kérdőíves válaszokból és a mélyinterjúk tapasztalatiból próbáltam valós helyzetfelmérést készíteni.



